
Danielle Mîtterand: 

DlVÊ HlKÛMETA HERÊMA KURDlSTANÊ 
KURDÊN PARÇEYÊN DÎN jl BÎR NEKE 



Kesayetiya navdar a Fransî û dosta 
kevin ya netewa Kurd, Danielle Mîtterand 
serdana Herêma Kurdistanê kir û çendîn 
hevdîtinên giring û balkêş kir. Mîtterandê 
di civîneke Parlamena Kurdistanê de 
beşdar bû û axaftinek balkêş kir. Dosta 
gelê Kurd, Mîtterand daxwaz kir ku 
Herêma Kurdistanê bibe mînakek bo 
parçeyên din ên Kurdistanê û divê wan ji 
bîr neke. Herwiha pêşveçûna demokrasiyê 
li Herêma Kurdistanê berçav û erênî 
hesiband. Mîtterandê got, pêşdeçûnên 
Herêma Kurdistanê bûye xewna Kurdên 
parçeyên din û daxwaz kir, karbidestên 
herêma Kurdistanê bo nasandina 
pirsgirêkên Kurdan bo raya giştî a cîhanê 
zêde hewlê bidin. 


Mîtterand wiha axivî: "Bi raya min erkê we ye ku hevkariya çalakên Kurd ên parçeyên din ên Kurdistanê bikin. Pirr car rewşenbîr û 
hunermendên Kurdên Turkiyê bûne sedema nasandina pirsgirêkên we bi derve, ez bi xwe yek ji şahidên wê mêvandariya germ û gurr û 
birayane me ku Kurdên Turkiye û îranê li koçberên Kurd ên Iraqê kirin." 

Di beşekî din a axavtina xwe de, Danielle Mîtterand rêjeya zêde a jinan di Parlamen Kurdistanê de giring hesiband û keyfxwebûna 
xwe di vê derbarê de diyar kir. Mîtterandê diyar kir, ez kêfxweş im ku jimara jinan li Parlamena Kurdistanê ji Parlamena Fransa zêdetir 
e. 


Armanca Fermanderên Sipaha Pasdaran 

Çekdarkirina Eşîrên Belûç Bû 

Fermanderên Sipaha Pasdaran, berevajî propagandeyên Komara Îslamî, bi 
armanca çekdarkirina eşîrên Belûç, seredana wê deverê kiribûn. 

Roja yekşem, 18'ê Çiriya Pêşîn a 2009'an, medyayên rejîma Komara Îslamî diyar kirin ku di 
kiryareke xweteqandinê de, hejmarek ji Fermanderên Sipaha Pasdaran û serok hozên Belûç 
di parêzgeha Sîstan û Belûçistanê de hatin kuştin. 

Rejîma îranê memûriyeta wan Fermanderan di deverê de, hewldan bo nêzîkkirina eşîrên 
Sunî û Şîe ragihand, lê tê zanîn ku gotina rejîmê derheq memûriyeta wan fermanderan 
nerast e û bi armanca xapandina raya giştî ew yek ragihandine û erkê sereke yê wê şandê di 
çarçoveya biryara pejirandî a meha derbazbûyî a li Meclîsa Şêwra Îslamî a Iranê bû ku di 



Nûrelî Şûşterî, Cihgirê Fermanderê Sipaha 
Pasdaran, di bûyera Belûçistanê, digel çend 
fermanderên din de hatin kuştin 


seranserê Iranê de birêve diçe. Biryar bû ew şand civînek berfireh digel serok eşîrên deverê li bajarê Serbaz pêk bîne. 

Ji ber vê armancê jî, biryar bû demjimêr 9'ê sibêdeya roja yekşem, 18'ê Çiriya Pêşîn a 2009'an, civîn di stadyoma werzişî a wî bajarê 
de pêk bihê ku ew bûyer li wir qewimî. 

Diyar e ku çekdarkirina eşîrên deverê yan her kesek din pîlanek e ku rejîma îranê li dijî neyarên xwe di deverê de dimeşîne û karên 
han hinek caran dijkiryarên baş û hin caran jî nebaş lê dikeve. 

Hewceyî gotinê ye ku li tu cihek îranê nakokî di navbera Şîe û Suniyan de tune, ger rejîma îranê bixwe wan nakokî û dubendiyan pêk 
neyîne. 


Baranek Bo Erdek 
Têhnî 

Di 17'hemîn... 


Aso Seyad 



Xelatek û Erkên 
Li Pey Re 


Ebdullah Hicab 



Şer û Aştî An 
Jî Jin û Mêr... 


Adar Jiyan 

Agirî 


Kurd Li Sûriyê 

Nejadperestiyek Zêdetir, Çewsandineke Bêhtir 



Cotyar Murad 

Di 5ê meha Çiriya 
Pêşîn de, çil û heft sal bi 
ser serjimêriya awarte 
derbas bû ku li 
Parêzgeha Hisiçe ku 
piraniya wê Kurd in, hat 
encamdan, bi bihaneya 
naskirina Kurdên Sûriyê 

ji yên ne Sûriyê, ew serjimêriya çepel li gor 
biryara hijmar /93/ ya 23'ê Tebaxa 1962'an 
de hat cîbicîkirin û di mada yekê de hatiye: 
"Pêwîst e di yek rojê de serjimêriyeke giştî ji 
bo xelkên parêzgeha Hisiçe bihê cîbicîkirin û 
dema wê jî bi pêşniyazeke Wezîrê Karên 
Hundir û bi biryara Wezîrê Pilandanînê bihê 
diyarkirin" û wek hatibû danîn, ew serjimêriya 
ku jêdera xwe ji lojîk û hizrekî şovînîsît distîne, 
di 5'ê Çiriya Pêşîn a 1962'an de cîbicî kirin, û li 
gor statîstîkan, regeznameya bi dehan hezar 
Kurd bê tu sedemekê ji wan hat standin, ji bilî 
ku ew Kurd in, û di encama serjimêriyê de 
gelê Kurd li Sûriya li ser sê beşan hat 
parçekirin: 

1- Kurdên xwedan regeznameya Sûriyê. 

2- Kurdên ku regeznameya wan ji wan hat 
stndin, û di qeydên fermî de bi navê 
"biyanyên Hisiçe" hatin nivîsandin, û karteke 
sor a venasînî dan wan û nikarin paseport der 
bixin yan ji sînorê Sûriyê derkevin, û ne tenê 
ev, heta nikarin di otêlan de jî binivin, tevî ku 
piştî xwendina xwe di peymangeh û 
zanîngehan de temam bikin, nikarin di karên 
hikûmetî de bibin karmend. 

3- Kurdên ku regeznama wan ji wan hat 
standin, lê di qeydên fermî de bi yekcarî 
nehatine tomarkirin, û ew jî bi "mektom" tên 
naskirin, û hebûna wan bi karteke zer tê 
cudakirin, û tu dukomênt yan belgeyên fermî 
bi wan re tune, ji bilî bawernama venasînê ku 
ji ba muxtar derdikeve yan senedê rûniştinê, 
ev kes jî ji hemû mafên welatîbûne bêpar in û 
nikarin xwendina xwe di zanîngeh û 
peymangehan de berdewam bikin yan 
bawernama bekeloriya bistînin. 

Ji wê demê ve, û di encama wê pirojeya 
nejadperest de, ew beşê gelê Kurd (kesên 
regezname ji wan hat standin û kesên veşartî 
ku hejmara wan niha ji 300 hezar kesî zêdetir 
e) ji hemû curên cudakirinê dinalin û ji hemû 
mafên siyasî, aborî, civakî û rewşenbîrî û 
herwiha ji mafê çavdêriya tendirustî, ku hinek 
nexweşxaneyên leşkerî û hukumî pêşwaziya 
wan nakin mîna (nexweşxaneya leşkerî ya 
Tişrîn, nexweşxaneya Esed), ev hemû ji xaynî 
ku nabe bibin xwediyê zeviyên çandinê yan 
xaniyan. 

Herwiha ji hemû mafên welatîbûnê jî bêpar 
bûne, û ji bo wan tuneye hevjîn û zarokên 
xwe li ser navên xwe tomar bikin. 

Piştî ku Partiya Bees desthilat li Sûriyê girte 
destê xwe û rewşa awarte di 8ê Adara 
1963an ragihand ku heta niha berdewam e, li 
cihê ku bandor û encamên serjimêriya awarte 
rast bike, bi armanca jinavbirin û tunekirina 


gelê Kurd li Sûriyê, hikûmeta Bees siyaset û 
karên hikûmetên berê berdewam kirin, bi rêya 
sipartina Mihemed Teleb Hîlal (ku di wê demê 
de berpirsê ewlekariya siyasî bû li deverê) ji 
bo amadekirina dîraseyekê tevahî li ser 
parêzgeha Hisiçe, bi merema zanîna rê û awa 
û çawaniya jinavbirina hebûna Kurdan li 
deverê û windakirina wî di nav netewa Erebî 
de Belê Mihemed Teleb Hîlal ev yek bi cih anî 
û nirxandineke berfireh li ser parêzgha Hisiçe 
pêşkêş kir û têda Kurd bi gelekî bê 
şaristanyet, ziman û bê dîrok pesn kir û têda 
got jî, Kurd tenê xwedan tundûtûjî û hovîtiyê 
ne û ev jî rûniştvanên çiya ji yên din cuda 
dike, ew nirxandina Hîlal ji 12 pêşniyaran pêk 
hatibû û têda awayê jinavbirin û tunekirin 
hebûna Kurdan li deverê şirove kiribû, bi rêya: 

1- Koçkirina hundir (bi rêya veguhastina 
rûniştvanan re). 

2- Belavkirina nezanîn û tênegihîştinê, bi 
rêya bêparkirina Kurdan ji mafê fêrbûnê. 

3- Girtina deriyê karkirinê û bêparkirina wîji 

alîkariyê. 

4- Derxistina her kesekî regeznameya wî 
nehatibe îsbatkirin û wan bidin destê welatên 
hawîrdor. 

5- Tûjkirina Kurdan li dijî hev. 

6- Anîna regezên Ereb û neteweperest û 
bicihkirina wan li deverên Kurdan li ser sînor. 

7- Kesên ku dixwazin li wê deverê bimînin û 
regeznameya wan ya resen her çi be, nabe 
regeznameya Sûriyê bistînin (ji bilî Ereban). 

8- Divê hêla bakûr ya devera Cezîrê bibe 
ereke leşkerî, bi rengekî kertên leşkerî 

têde bicih bikin û karê wan bicihkirina Ereban, 
û dûrxistina Kurdan be, li gor pilana ku dewlet 
wê deyîne. 

9- Bêparkirina her kesekî ku nizane zimanê 
Erebî ji mafên wî yên siyasî. 

10- Rêxistina hewekê di nav rêzêm Ereban 
de ji bo dijberîkirina Kurdan. 

11- Avakirina bexçeyên (mezrayên) bi 
komel ji bo Erebên ku dewlet dê wan li hêla 
bakûr bi cih bike, lê divê ew bexçe pir be ji 
leşkeran û pir çek be, mîna deverên bin 
destên Cihûyan li ser sînor. 

12- Rakirina sîfeta olî ji ser oldarên Kurd, 
yan veguhastina wan ji bo deverên din, bi 
rêya şandina oldarên Ereb ji bo deverên 
Kurdan. 

Di roja 24ê Hezîrana 1974an de û li ser 
biryareke serkirdatiya Partiya Bees, cîbicîkirina 
proja zinara Erebî destpê kir bi armanca 
cudakirina Kurdên li Sûriyê ji birayên xwe li 
Tirkiye û îraqê, bi rêya avakirina 42 
komelgehên rûniştbûne ji bo erebên ku ji 


herdu parêzgehên Heleb û Reqe anîne, 
herwiha belavkirina 800 hezar donim erd ji 
zeviyên ku ji xelkê 335 gundên Kurd li devera 
Cezîrê hatine standin, bi dirêjahiya 375 km û 
paniya 10-15 km, û ev bû encama cîbicîkirina 
proja zinara erebî û ew zevî dûre bi bexçeyên 
dewletê hatin binavkirin. 

Bi vê gava qirêj, hikûmeta Bees bi hezaran 
malbatên Kurd ji zeviyên wan bêpar kirin ku 
mîratên bav û bapîrên wan bû û bi tenê 
çavkaniya risqê wan bû, û bû sedema koçkirin 
û barkirina wan malbatan bo gund û deverên 
li derdora bajarên mezin mîna Dîmeşqa 
paytext, daku li pey risqê xwe bigerin, û 
herwiha bû sedema koçkirina hinê din ji bo 
derveyî Sûriyê. 

Bi vî awayî jî hikûmeta Bees di guhertina 
cuxrafiya deverê û demografiyeta wê de 
serket bi rêya bikaranîna hemû alav û rê û 
şûnên şovînî û nejadperstî ku armanca wan bi 
tevahî valakirina deverê ji Kurdan bû. 

Ji wê demê ve û heta niha, desthilatên 
Sûriyê hîn li ser cîbicîkirina siyasetên şovînî û 
pirojeyên nejadperestî bo tunekirina Kurdan bi 
hemû rêyan û di hemû waran de berdewam 
in. 

Di berdewamiya siyasetên şovînî de, 
desthilatên Sûriyê, di lOê îlona 2008an de 
biryara hejmar 49 derxist, ku bandora wê wek 
tepeke mezin bû li serê xelkê deverê bi giştî û 
li serê Kurdan bi taybet ket, di naveroka 
biryara de hatiye: "Nabe her zevî ya aqareke 
deverên sînorî bihê veguhastin ya guhertin ya 
standin yan bikar bînin ji bo berhemanîn yan 
kirêdanê, bê ku moleta berwext bistîne". Bi 
têgihiştinek din "Kurd nikarin bibin xwediyên 
zeviyan, eger razîbûna dezgehên ewlekariyê 
nestînin". Bi sedema vê biryarê jî xebat û 
karên aborî li deverê hatin rawestandin û 
rêjeya bêkarî û betaliyê bilindtir bû û di 
encam de hejarî zêdetir bû, helbet armanca 
biryarê dorpêçkirin û girêdana welatiyên Kurd 
e li parêzgeha Hisiçe û deverê din yên 
Kurdan, û nîşanek eşkere û diyar bû ji bo 
berdewamya siyasetên şovînî yên desthilatê li 
hember gelê me yê Kurd li Sûriyê, û herwiha li 
dijî hemû peyman û rêkeftinên navdewletî yên 
mafê mirovan e, û tiştê herî zêdetir ku 
binpêkirineke eşkere ye ji bo destûra Sûriyê. 

îro jî û piştî derbasbûna 47 salan li ser 
serjimêriya awarte û piroje û biryarên din yên 
nejadperest di derheqê gelê me yê Kurd de li 
Sûriyê, û tevî wan sozên ku her car berpirs 
didin, û li serveyî wan hemûyan serokomar, ji 
bo dîtina çareseriyekê ji bo wê pirsgirêkê, lê 
hîn desthilat berdewam e li ser piştguhxistina 
kesên regeznameya wan ji wan hat standin, û 
herwiha li ser aqliyeta xwe ya ewlekkarî 
berdewam e ji bo riftarkirin digel doza Kurdan 
li Sûriyê, bi rêya cîbicîkirina siyaseta girtinê li 
hember gelê Kurd û tevgera wî ya siyasî jî ya 
ku serkirdeyên wê niha bûne armanca 
desthilatê, wek girtina endamên desteka 
serkirdayetiya Partiya Azadî ( Mistefa Coma, 
Sedûn Şêxo, Mihemed Daîd Umer) û peyvdarê 
Şepela Paşeroja Kurd (Mişel Temo) û çend 
rêberên dî yên partiyên Kurd li Sûriyê. 













Agirî 

Baranek Bo Erdek Têhnî 

Di 17’hemîn Salvegera Şehîdbûna Dr. Sadiq Şerefkendî De 



Aso Seyad 


Piştî derbazbûna 
heyamê sê sal û du 
meh û sê rojan bi ser 
terorkirina Sekreterê 
Giştî yê Partiya 
Demokrata a 

Kurdistana îranê, Dr. 


Ebdulrehman Qasimlo, heval û cîgirê wî yê 
bi şiyan, Dr. Sadiq Şerefkendî, Ji aliyê 
terorîstên şandî ji aliyê Komara Îslamî a 
îranê ve tê terorkirin. Bê şik şehîdbûna du 
rêberên Kurd di demek kurt de, bûyerek 
dilêş û cergbir û di hemen demê de 
derbeyek giran bû ku li Partiya Demokrat û 
bizava azadîxwazane a netewa Kurd ket. Lê 
otorîte û rola wan du rêberan bi qasekî li 
ser PDKÎ û bizavê diyar e ku piştî 
derbazbûna 20 salan bi ser bûyera Viyenê 
û 17 salan bi ser bûyera Mîkonûsê, sîbera 
wan hêj berçav e û kiryar û karên wan 
hewcehî bi hizirkirin û baldan û 
dahûrandinê ye. 

Eva eşkere ye ku armanca rejîma Komara 
Îslamî a îranê ji terorkirina Dr. Qasimlo 
ewa bû ku zeviya PDKÎ hişk bike da ku êdî 
qet nekare berhemê bide. Lê kêrhatîbûn û 
bandora Dr. Sadiq Şerefkendî dibe baranek 
bo zeviyekê têhnî. 

Ger xalên wek hev di wan du bûyeran de 
eva be ku kesên gorîbûyî endamên Partiya 
Demokrat bûn û di nava wan de jî 
Sekreterên Giştî yên PDKÎ dihatin xuyakirin 
û her du kiryar jî kiryarên terorîstî bûn û 
cjelale û pilana wan ji aliyê Komara Îslamî a 
îranê ve hatibûn darêtin, lê xala ne wek 
hev di wan her du bûyeran de eva bû ku 
çarenivîsa lêkolînên piştî şehîdûna Dr. Sadiq 
û hevalên wî ji dest Dezgeha Ewlekarî a 
Almaniyayê û dan û standinên bazirganî û 
siyasî ên wî welatî tevî îranê derdikeve û 
rêya pirosesek yasayî dimeşîne. Encam wê 
jî, derkirina biryarek dîrokî, dadperwerane 
û netirsane ji aliyê Dadgeha Mîkonûsê bû. 
Dadgehê piştî 5 salan karê berdewam, di 
biryarnameyekê de rejîma Komara Îslamî a 
îranê wek encamderê wê kiryara terorîstî 
dide nasîn û mehkûm dike. Di dejmekê de 
ku rejîma Komara Îslamî a îranê di 
destpêka bûyerê de wek gişt kiryarên 
terorîstî yên din ên xwe yên ku li derveyî 
welat encam didan, xwe lê gêl kir û destê 
tawanê ber bi hêzên din ên opozîsyona 
Îranî dirêj kir. Lê dadgehê ew yeka bi 
nerast hesiband û di belgenameyek yasayî 
de bo yekemîn car û rasterast rêberên 
rejîma Komara Îslamî weke tawanbar 
nasand û biryara girtina Wezîrê îtilata 
(Ewleyî) îranê yê wê demê der kir. Biryara 
Dadgeha Mîkonûsê bandorek xirab xiste ser 
pêwendiyên dîplomasî ên îran û Almaniya û 
welatên din yên Ewrûpî, bi awayekê ku 
rejîma îranê bona asayî û normalkirina 
pêwendiyên xwe, neçar ma ku bi şêweyekî 


rûyekî soz bide ku êdî qet carek din 
neyarên xwe di welatên Ewrûpî de teror 
neke. Sozek ku berê jî anku heyemek 
beriya bûyera Mîkonûsê dabû welatê 
Almanyayê. 

Di serdemê birêveçûna rûniştinên 
Dadgeha Berlînê de li ser bûyera Mîkonûsê 
anku ji sala 1992 heya 1997'an, hêj cîhana 
Kurd ew gundê biçûk nebû ku îrorojê 
alavên ragihandinê nemaze televîzyonên 
esmanî pêkanîne. Lewra bi wê awayê ku 
hewce be di ragihandinên giştî yên Kurdî û 
herêmî de bas li bûyera Mîkûnosê nehat 
kirin. Lê di wê heyamê de ew bûyer, 
mijarek girîng a ragihandinên Almanyayî 
ziman bû. Di welatê Almanyayê de li gel 
çend fakterên girîng, ragihandinên giştî jî 
bandorek sereke lîstin da ku rê nedin 
dadperwerî bibe goriyê berjewendiyên 
aborî ên navbera welatê Almanya û îranê. 

Bo yekemîn car di rojnameya Fokûs a 
Almanyayê de, di nivîsarekê de rejîma 
Komara Îslamî a îranê wek biryarderê 
encamdana wê cinayetê hat nasîn. Nivîskar 
zaniyarî li yek ji endamên komîteya 
amadekirina raporek li ser ^bûyera 
Mîkonûsê, bidest xistibû. Balyozê îranê li 
welatê Almanyayê bi şêweyek qanûnî 
şikayetnameyê li dijî rojnameya Fokûs û 
nivîskarê wê mijarê tomar dike, lê dadgeh 
bi qazanca rojnamê û rojnamevan biryarê 
dide. Herwiha ragihandinên Almanya bi çap 
û belavkirina wêneyên tawanbaran û 
weşandina nivîsarên din şansê veşartin û 
bêdengkirina dozê bi tevahî ji nav dibin û 
serbarê zext û givaşên dewleta Refsencanî 
bo ser dewleta Berlînê, dadgehê pilan û 
bernameyên rejîma Komara Îslamî a îranê 
ji bo terorkirina cudahizran di derveyî welat 
de eşkere dike. 

Em di vê nivîsara xwe de, 17ê îlonê, ku 
salroja şehîdbûna Dr. Sadiq Şerefkendî ye, 
bi derfetek baş dizanin da ku bas ji hinek 
taybetmendiyên wî rêberî bikin: 

Rojnamevanekî xwedî pirensîp û 
sernivîskarekî hînker 

Dr. Şerefkendî heyamek zêde berpirsê 
dezgehên ragihandinê ên PDKÎ bûye. Di wê 
serdemê de ragihandinên sereke ên PDKÎ, 
Radyo Dengê Kurdistana îranê û Kovara 
Kurdistan bûn. Hin caran berpirsyariya 
herduyan girtiye stûyê xwe. Lênêrînek bi 
ser gotarên Dr. Sadiq di dezgehên PDKÎ ên 
wê serdemê de, eşkere dikin ku Dr. Seîd 
heya çi qasî şarezayî li ser cudahiyên 
xwezayî ên kar û naveroka wan alavan 
hebûye û çawa wergir û guhdarên 
peyamên xwe ji hevdu cuda kiriye. Bo her 
yek ji wan ragihandinan şêwaza nivîsîna 
xwe a taybet bikar aniye û bo her çîn û 
qateke civakê li gor pêwîstiya wan, peyam 
şandiye. 

Dr. Şerefkendî bawer bû ku divê zimanê 
ragihandinê, zimanek resen û gelêrî, hêsan 


û rohn be da ku wegirên peyamê bi rehetî 
jê fehm bikin. Herçend ku bi qasekê 
xwediyê mîrata kultûrî ya malbatî û 
zimanzanî bû ku dikarî bi peyvan bilîze. Lê 
di nivîsînên xwe ên medyayî de cudahî 
dixist navbera deqên rojnamevanî û wêjeyî. 
Di xuyakirina armancên xwe de gellek micid 
bû. Bi tevahî şarezayê erk û berpirsiyariyên 
ragihandina siyasî di zirûfên neyasayî de 
bû. Dîsan nihêrînek bi ser nivîsarên wî ên 
wê serdemê derdixe holê ku Dr. Seîd çawa 
armancên xwe bi zelalî bas dike. Dr. Sadiq 
di piraniya nivîsarên xwe de hewl dide ku bi 
belgeyan dijberiya rejîma Komara Îslamî a 
îranê bike û zaniyariyên hewce pêşkeşî 
xwendevan û guhdarên bûyer û pirsê bike 
û di dawiyê de tevî şirovekirina pirsê, 
peyam û erkê siyasî yê partiyê diyarî dike. 

Di karê ragihandinî de li dijî popolîstên ne 
berpirs bûye û hevdem bi pirensîpên exlaqî 
û mirovî di karê rojnamevaniyê de pêbend 
bûye. Dr. Sadiq bi cihgirkirina pirensîpên 
han di siyaseta ragihandinî a partiyê de 
hevkarên xwe jî hîn kiriye ku wan 
pirensîpan berçav bigirin. Ger em balê 
bikişînin ser zirûfa dijwar a xebatê di vê 
serdemê de ku tejî ye ji rûdana bûyerên 
dilêş û herwiha piropagandayên îdeolojîkî 
ên saziyên çepgir ji aliyekê ve û 
bernameyên propagandayî yên rejîma 
Komara Îslamî a îranê ên li dijî PDKÎ û 
bizava azadîxwazane ji aliyekî din ve, bi 
eşkere û rohnî derdikeve ku li stûgirtina 
karek wiha di wê serdemê de çend zehmet 
û dijwar bûye. 

Dr. Şerefkendî alavên ragihandinê bi 
taybetî radyo ku xwedî guhdarên zêdetir 
bû, weke alavek girîng dizanî bona 
gihandina peyam û siyasetên PDKÎ di 
pêxema pêkanîna pêwendiyên di navbera 
xelk û partiyê de. Herçend ku wî ragihandin 
weke alaveke şoreşê dihesiband, lê xelk û 
guhdarên peyamên xwe jî ji bîr nake û xelk 
ji bo wî gellek girîng e. Lewra radyo û 
rojname herdem hewlê didin ku bawerî û 
giraniya xwe bal xelkê pêk bînin û wê 
biparêzin. 

Dr. Seîd di karê birêveberiyê de bi 
meşandina kar û kiryarê weke pîvan dizanî 
û heya gihîştin bi encamê, kar û bar kontrol 
dikir. Lewra wî di karê ragihandinê de, beşa 
teknîkî weke nîva kar dizanî û serbarê 
faktên din ên pêkhênerê naverokê, heya 
weşana hejmarek ji rojnameya Kurdistan û 
belavbûna bernameyeke radyoyê, aliyê 
teknîkî jî berçav digirt û ji bîr nedikir. 
Serweyî van hemûyan, ewa ku dibû sebebê 
serkevtina wî di karê ragihandinê de, eva 
bû ku di hînkirin û perwerdekirina hevkarên 
xwe de zêde hewl dida û xwe qet di vî karî 
de mandî bûn nedidît. 

Çepgirekî afirîner 

Dr. Şerefkendî yek ji endamên PDKÎ bû 

Dr. Şerefkendî mirovekî sade, xelkî û mirovhez bû. Di hemen demê de rêberekî xelkî 
bû û xelkê jî jê hez dikir. Ji gişt Pêşmerge û endamên partiyê hez dikir û êş û azarên 
wan bi yên xwe dizanî û hevderdî bi wan re dikir. Şoreşvanbûn û sadejiyana Dr. 
Sadiq wisa kiribû ku herdem di nava heval û Pêşmergeyan de wek wan jiyanê bike. 
Serbarê vê yekê ku di karê rojane de rêveberekî kêrhatî bû û cudahî nedidanî, lê di 
dema bêhnvedanê de mirovekî dilsoj û suhbetxweş û devliken bû. Ew bi wateyek 
temam xebatkarekî şoreşvan û mirovekî mirovhez bû. 


ku xwedî bandor bû li ser diyarîkirina 
armancên siyasî ên partiya û metodên 
peyakirina biryaran. Ew bandora Dr. Seîd di 
çend qonaxên dîroka partiyê de perçav e û 
şûnwarên wî hêj diyar in. Di destpêka salên 
serkeftina şoreşa gelên îranê de, bo şerên 
îdeolojîkî ên di navabera saziyên çepgir de, 
(ku dahûrandinên cuda cuda li ser wan 
dibû bi çavkaniya biryardanê), darêtina 
siyasetê û diyarîkirina şêwazên pêwendiyan 
û baweriya wan bi Komara Îslamî a îranê, 
pirsek giring û siyasî a îranê û Kurdistan 
bû. 

îdeolojiya zal bi ser partiyên çepgir ên 
Kurdistanî û Îranî di wê serdemê de, ew 
îdeolojiya kopîkirî a Partiya Komunîst ya 
Soviyetê bû ku pitir ji 20 sal bû ketibû ber 
rexneyan, lê hêj di îranê de weke çavkanî 
dihat bikaranîn. Di dawiya dehsala şêstan a 
sedsala derbazbûyî de, piştî Bihara Piragê, 
di nav beşek zêde ya partiyên çepgir yên 
Rojavayî de, du pêvajo derdikevin holê, 
pêvajoyek ku alîgirî ji Partiya Komunîst a 
Soviyetê dikir, pêvajoya din rexne ji 
girêdayîbûna bi îdeolojiya hawirde (import) 
dikir û daxwaza serxwebûna siyasî dikir, bi 
vî awayî sînorbendiyek çê dibe. Zirûfa han 
di serdemê şoreşa gelên îranê de bi 
şêwazek nû xwe nîşan dide. Lê vê carê ewa 
ku lê zêde dide eva ye ku hewl dide, xwe 
tevî Îslamîzma Xomeynî rêk bixe. Şehîd Dr. 
Qasimlo rexne ji sîstema sosyalîstî û 
kêmasiyên demokrasiyê di welatên 
Ewrûpaya Rojhilat û Yekîtiya^ Soviyetê de 
digire. Qasimlo gellek zû PDKÎ di vê avgirê 
de dertîne û di konferansa sêyem a PDKÎ 
de tovê serxebûna siyasî û çepgir dahêner 
di pêxema berjewendiya Kurdistan û îranê 
de diçîne. Dr. Şerefkendî di vî warî de tevî 
Dr. Qasimlo hevdeng û hevhizir dibe. Dr. 


Seîd bi terzekî serbixwe û zanistî rexne ji 
çepgirên kilasîk û nemaze hewlesta wan 
derheq mafê netewa Kurd digire. Bi vî 
awayî di cihgirkirin û parastin û pêşxistina 
wan pirensîpan di nava PDKÎ de rolek 
berçav dilîze. Di wê heyamê de ku PDKÎ 
gellek bi tundî ji aliyê partiyên çepgir û 
heta partiyên Îslamî ve dikeve ber rexne û 
êrîşan, Dr. Şerefkendî di ragihandinên 
partiyê û di civînan de, bi eşkere bi anîna 
belgeyan helwêsta dahênerane a PDKÎ li 
ser komek têgihên wek: mafê netewî, 
sosyalîzm, demokrasî, pêwendîgirtin tevî 
Rojhilat û Rojavayê, girêdayîbûn, armanca 
şerkirinê, partiyên çepgir û pirsa 
rexnegirtinê, Komara Îslamî û avakirina 
îranek demokratîk ku zaminê mafê netewa 
Kurd^ be, şirove dike ku niha jî siyasetên 
PDKÎ in. bi vî awayî sînorek di navbera 
PDKÎ û saziyên din de çê dibe, sînora han 
piştre bi pejirandina "Sosyalîzma 
Demokratîk bi tevahî derdikeve holê. 

Dîrokê jî ev yek nîşan da ku man di nava 
ew avgirê de, hinek sazî ber bi têkçûn û 
nemanê bir. Piştî hilweşîna dîwarê Berlînê û 
rûxana Yekîtiya Soviyetê, di rapora 
Komîteya Navendî bo kongreya nehem de, 
Dr. Seîd car din bi kurtî hinek ji rexneyên 
xwe di wê derbarê de dubare dike. 

Alîgiriya Dr. Şerefkendî ji "Sosyalîzma 
Demokratîk" vedigere ser alîgiriya wî ji 
çepgirekî dahêner, nek bi qerwergirtina 
peyva "sosyalîzmê" di weşanên çepî de û 
"demokrasî" ji teorî û dahênerên Rojavayî. 
Belku wî her di bingeh de bawerî hebû ku 
"Sosyalîzma Demokratîk" sîstemeke baş a 
aborî û siyasî ye bo civaka Kurdewarî, da 
ku hejariyê ji nav bibe. 

Dadperweriya civakî, bingeh û wekhevîya 


aborî dabimezirîne û civakê pêş dixe. Dr. 
Seîd di vê pêvajoyê de ku Dr. Qasimlo di 
hinek cihan de îşare pê dike û dibêje ku 
"PDKÎ nakeve jêr bandora tu cewekê, belku 
bi xwe cewê çê dike" gellek xwedî bandor 
bû û pirr netirsane ew helwestên PDKÎ ku li 
ser bingeha siyasetên serbixwe ên partiyê 
pêk dihatin, şirove dikir. Bi vî awayî 
afirênerî û hebûna serbixweyî di biryardanê 
de di nava PDKÎ de dibe eslek girîng. 

Dîplomatekî Şorişvan 

Di rapora Komîteya Navendî ya PDKÎ bo 
kongireya nehem de, Dr. Şerefkendî bêhêzî 
û yeknegirtina saziyên opozîsyona îranê, ji 
giringtirîn sedemên mana Komara Îslamî a 
Iran dizane. Lewra car din hevgirtina 
partiyên çepgir ên demokrart û çêkirina 
eniyek seranserî û bi bandor bi erkê PDKÎ 
dizane. Dr. Seîd di vê derbarê de mercên 
hewce bo yekgirtinê tenê di yekgirtin û 
kombûna saziyan li dora hinek peyvên 
weke azadî û demokrasî û peydakirina 
hinek armancên hevbeş, nizane, belku ew 
bawer bû ku divê yekgirtin û hevkariya han 
xwedî berhem be. 

Her di destpêka şoreşa netewên îranê 
de, hinek nakokî di nava saziyên çepgir ên 
pêşkevtinxwaz li ser mafê netewî, 
demokrasî û çarenivîs û şûnpê û rola 
netewan di sîstema siyasî a îranê de hebû. 
Dr. Şerefkendî di nivîsar û hevpeyvînên 
xwe de hinek pêşmercên ron û eşkere di vê 
derbarê de şirove dike û mînakên diyar û 
bihêz tîne. Gellek bi rohnî îşare bi vê yekê 
dike ku mana Kurd di îranê de girêdayî ye 
bi dabînbûna mafê wan û divê Kurd bi xwe 
çarenivîsa xwe destnîşan bike û di vê 
derheqê de biryarê bide. Tu neteweyeke 
Îranî ne xwediyê vî mafî ne ku li ser 
çarenivîsa Kurd biryarê bidin û daxwazê ji 
rewşenbîrên Îranî dike ku hişk nebin û vê 
yekê qebûl bikin ku di îranê de sebrarê 
hebûna zilm û zora giştî, zilma netewî jî 
hebûye û heye. Bi vî awayî ew tekez li ser 
hinek mercên bingehîn bo hevkariya 
berhemhêner dike ku ew jî qebûlkirina 
mafê berheq ên netewên îranê, demokrasî, 
dadperweriya civakî û hevahengiya aborî û 
civakî ye. 

Kesayetiyekî mirovhez 

Dr. Şerefkendî mirovekî sade, xelkî û 
mirovhez bû. Di hemen demê de rêberekî 
xelkî bû û xelkê jî jê hez dikir. Bi qasekî ku 
di kongireya nehem de bi piraniya dengên 
endamên Kongirê, wek endamê Komîteya 
Navendî û piştre bi qiraniya dengan wek 
Sekreterê Giştî yê PDKÎ tê hilbijartin. 

Ji gişt Pêşmerge û endamên partiyê hez 
dikir û êş û azarên wan bi yên xwe dizanî û 
hevderdî bi wan re dikir. Şoreşvanbûn û 
sadejiyana Dr. Sadiq wisa kiribû ku herdem 
di nava heval û Pêşmergeyan de wek wan 
jiyanê bike. Serbarê vê yekê ku di karê 
rojane de rêveberekî kêrhatî bû û cudahî 
nedidanî, lê di dema bêhnvedanê de 
mirovekî dilsoj û suhbetxweş û devliken bû. 
Ew bi wateyek temam xebatkarekî şoreşvan 
û mirovekî mirovhez bû. 

Xelatek û Erkên Li Pey Re 


E v ne cara yekê bû ku 
serokkomarek Amerîka, di dema 
desthilatdariya xwe de Xelata 

Aştî ya Nobelê bigre. Sala 1919'an serok 
Woodrow Wilson (1856-1924), di dema 
serokkomariyê de, ji ber têkoşîna xwe ya 
di warê aştiya cîhanî de Xelata Aştî ya 
Nobel wergirt. Lê îro serdem ji ya piştî 
şerê cîhanî yê 1. pir cuda ye û karaktera 
siyasetê û rola DYA di siyaseta cîhanî de 
pir hatiye guhertin. Lewma ji bo 
Komîteya diyarîkirina xelata aştiyê, 
berpirsyaryek pir giring, û di heman 
demê de jî rîskek pir mezin bû ku wê 
xelata bi şan û şewket di dema 
desthilatdariyê de bide serokkomarê 
Dewletên Yekbûyî yên Amerîka. Gelo 
Xelata Nobel çima tê dan û piştî 9 heyv 
serokayetî, Obama çi kiriye ku jêhatiyê 
wê xelatê hate dîtin? 

Rêzexelatên Nobel, ji bo cara yekem, 
sala 1901 li ser wesiyeta Alfred Bernard 
Nobel (1833-1896) li Stockholm pêtextê 
Swêdê hatin parvekirin. Nobelê dahîner û 
mirovhez, bi vedozîna dînamîtê, wisa 
dizanî xizmetek wiha mezin ji bo 
mirovayetiyê kiriye ku êdî ji bo çêkirina 
rê û rêbaran, mirov rastî azar û 
nerehetiyan nabin. Lê çawan ew berhem 
kete xizmeta mirovayetiyê, her bi wî 
awayî jî bû bela serê mirovan û di şer û 
teqandinan de hate bikaranîn. 

Alfred Nobel ku di jiyana xwe de 355 
vedozîn hebûn, bi vedozîna dînamîtê bû 
xwediyê sermayeyek bê hempa. Lê ji bo 
ku bi wê sermayeyê piştî mirina xwe jî 
xizmeta mirovayetiyê bike, wesiyet kir ku 
ji dahata berhem û sermaya wî, fonek bê 
avakirin. Li wê demê ve, ji fona Nobel 
her sal xelatek ji wan kesan re tê dan ku 
di warên fîzîk, kîmiya, edebiyat, fîziyolojî 
an derman û aştiyê de xizmeta 
mirovatiyê kiribin. Pişt re abûrî jî ji wan 
beşan hate zêdekirin. 

Li gor wesiyeta Nobel, xelat her sal li 
roja koça dawiya wî, 10'ê Desmberê tê 
parvekirin, lê çend mehan pêştir tê 
diyarkirin ka dê xelat ber kê bikeve. Ji 
destpêkê ve heya niha 5 xelat berdewam 
li Swêdê tên parvekirin, lê dana xelata 
aştiyê ji sala 1902 ve kete Oslo ya 
patextê Norwêj û piştî serxwebûna welat 
ji Swêdê li sala 1905, dana xelata aştiyê 
her ji Norwêjê re ma. 

Dema roja 9'ê Oktobra îsal, serokê 


komîteya Xelata Aştî ya Nobel, 
Thorbjoern Jagland ê Norwejî (Tûrbiyorn 
Yagland tê xwendin), navê wergirê 
xelata salê, serokkomar Barak Obama, 
eşkere kir, der hal ev pirs hate rojevê ka 
gelo çi beş ji siyaset an boçûnên Obama 
jêhatiyê wê xelata han bûn ku hê ew di 
desthilatê de, hate xelatkirin? Hin 
rexnegir, zêde çûn û bi guman temaşeyî 
biryarê kirin. Heta daxwaz hate kirin ku 
komîteya Nobelê ji ber wê biryara xwe, 
dest ji kar bikêşe. Çunko siyaseta demê 
ya DYA pir caran li gor cewherê daxwaza 
Nobel nayê meşandin û ji bo serokê 
demê yê welat dê zehmet be ku hem 
xêra aştî û ewlekariyê biparêze û hem 
berjewendiyên welatê xwe. 

Ji bo Jaglandê Sosyal Demokrat, renge 
ji pirsên îdeolojî û siyasî pitir, xeyal û 
vîziyonên Obama ji bo cîhanek di nava 
aştî û hevkariyê de bûne heger ku ev 


bû bingeh ji bo hin guhertinên berbiçav 
di siyaseta navneteweyî ya Amerîkayê 
de. 

Biryara Obama ya li ser daxistina 
girtîgeha Guantanamo jî weke nîşaneyek 
ji daxwaza wî ji bo guherîna siyaseta 
Amerîkayê hate dîtin û dengvedanek 
erênî di asta cîhanî de peyda kir. Piştî 
biryara daxistina girtîgeha Guantanamo, 
Obama her weha hewl da ku metodên 
lêpirsîn û îfadewergirtin ji girtiyên şer û 
bergumanên terorê jî sererast bike. Her 
du biryaran, dîtinên rêxistinên parêzvanê 
mafê mirovan li ser serokê nû yê DYA 
baştir kirin. 

Serokê nû, di siyaseta cîhanî de jî gelek 
mesajên cuda ji yê serokên beriya xwe 
dan. Di gera xwe ya li Rojhilata Navîn de, 
serok Obama, destê aştî û diyalogê dirêjî 
birêveberên welatên Misilman kir. Ji bo 
gelek welat û civakên Misilman ku 



komîteya Xelata Aştî ya Nobel, navê wergirê xelata salê, serokkomar Barak Obama, 
eşkere kir, der hal ev pirs hate rojevê ka gelo çi beş ji siyaset an boçûnên Obama jêhatiyê 
wê xelata han bûn ku hê ew di desthilatê de, hate xelatkirin Dema roja 9’ê Oktobra îsal, 
serokê. 


kêrhatiyê xelata aştiyê bê dîtin. Serokê 
komîteya biryarder li ser Xelata Nobel, di 
bersiva rexneyên li ser biryara xwe de, bi 
tundî bersiv da û ev pirs anî rojevê ku 
gelo di nava berendamên Xelata Nobel û 
wan kesên ku pêştir xelat bi dest xistinî 
de, heya niha kes heye ku ji Obama pitir 
li gor wesiyeta Nobel kar kiribe! 

Obama, her ji roja yekem ku pê avêt 
Koşka Sipî ragehand ku dê rûpelek nû ya 
siyasî di pêwendiyên DYA û cîhanê de 
veke. Wî, di destpêkê de basî hurmeta 
himberan di pêwendiyên navneteweyî de 
kir û da xuyakirin ku DYA çi qas xurt û 
bihêz be, ji bo cîhanek tijî aştî, pêwîstî bi 
hevkariya navneteweyî heye. Ev nerîn, 


siyaseta Amerîkayê piştî her du şerên 
Kendav û Efxanistan li dijî xwe û 
berjewendiyên xwe didîtin, helwêsta 
Obama wateyek cuda hebû. Ji bo cara 
yekem, gelên welatên Misilman bûne 
şahidê guhertinek berbiçav di şêweya 
axaftina serokê welatê herî xurt yê 
cîhanê de, ku wisa nîşan dida haya wî ji 
cewher û mesaja dînê wan jî heye. 

Lê Obama, ne tenê destê aştiyê dirêjî 
gel û welatên Misilman kir, belkû di 
pêwendiyên DYA bi welatên rikeber de jî 
guhertin çê kir. Pêngava herî diyar a 
Obama sererastkirina pêwendiyên 
navbera DYA û Rûsiya bû ku ji ber 
siyasetên George Bush ketibûn rewşek 

aloz de. Pilana Amerîka ji bo avakirina Mertala Berevaniya Roketan li welatên 
hevpeymanê berên yê Yêkitiya Sovyet (Rûsiya îro), wiha Kremlin hêrs û aciz 
kiribû ku tirsa hindê hatibû rojevê, ku Rojava û Rojhilat dubare bikevin 
pêşbirkêya xwe pirçek kirinê. Lê Obama, bi jîrî ew rewş guherî û pilan bi 
qazanca berjewendiyên stratêjîkên welatê xwe hilweşand. 

Guherîna pilana Mertalê Berevaniya Roketan, dê tu karîgeriyê li ser şiyana 
berevaniya DYA daneyne, lê wê biryarê wisa dilê Moskova xweş kir ku hemû 
dilêşiyên ku ji ber siyaseta Bush di navbera her du welatan de çê bibûn, ji bîr 
kir. Bi awayekê ku eger niha Obama bixwaze pilanek nû ya berevaniyê bîne 
rojevê, dê rihet bikaribe birêveberiya Moskovayê bi xwe re bike yek û bi wî 
rengî pilana xwe pêşve bibe. 

Obama herwiha basî pilana sînordarkirina çekên etomî di asta cîhanî de 
dike. Ev jî yek ji wan xalên erênî di dosya serokê DYA de ye ku navê wî xiste 
rêza herî pêş ya berendamên wergirtina Xelata Nobel. 

Armanca Xelata Aştî ya Nobel, xurtkirina xebata ji bo aştiya cîhanî ye û 
komîteya Nobelê bi dana xelata îsal, dixwaze Obama li ser wê rêyê bimeşe ku 
heya niha îşaretên wê dane. Lê serokê bi desthilat, dê bi dijwarî bikare hemû 
berjewendiyên DYA bi îdealên xwe yên mirovdostane an bi cewherê Xelata 
Nobel re bike yek. Ev rastiya siyasetê dê gumanê xurt dike ku Xelata Nobel çi 
qas bikare karîgeriyê li ser siyaseta DYA danê ku heya dawî li ser siyaseta ku 
Obama destnîşan kiriye, bimeşe. Lê karîgerî û nirxa xelat her çi be, dê serokê 
xelatbir neçar bimîne ji niha û pêre di her helwêst û biryarek xwe de bi tedbîr 
tev bigere. Ev helwêst dê çi qas alîgirên aştî û mafê mirovan dilxweş bike û 
çend bi dilê rêjîmên dîktator be, dê di nava 3 salên pêşiya me de ku ji dema 
serokkomariya Obama maye kifş be. Di nava 3 salên bê de Obama û cîhan çi 
bikin bi xwe basek e, lê pêşkêşkirina Xelata Nobel û dijkiriyarên di wê derbarê 
de, bi kêmî tiştek hene ku fêrî kultûra siyasî ya Rojhilata Navîn bikin: Dema 
navê xelatwergirê îsal hate eşkerekirin, dijberê Obama yê dema hilbijartina 
serokkomariyê, John McCain pîrozbayî gotê û hestên xwe weha anîn ziman: 
"Wek Amreîkayiyekê ez pir dilxweş û serbilind im ku serokê min wê xelata bi 
rûmet digre". Gelo kengê dê siyaset li herêma me bigehe wê astê? 

| i jsmg 

Li Diyarbekir Çaremîn Konferansa Mafê 
Mirovan Yê Kurd Hat Lidarxistin 

^ Roja 9ê Çiriya 
Pêşîn a 2009'an, li 
bajarê Diyarbekir 
li Kurdistana 
Bakûr, çaremîn 
konferansa mafê 
mirovan yê Kurd, 
ji aliyê rêxistina 
ne hikûmetî ya 
Pirojeya Mafê 
Mirov yê Kurd 
(KHRP) û bi 
mêvandariya 
rêxistina hikûmetî 
ya Komeleya 
Mafê Mirovan 
(ÎHD) û bi 



Nahîd Husênî wek rojnamevan û çalaka mafê mirovan li Kurdistana ' 
îranê di konferansa Amedê de beşdarî kir 


beşdariya komek berçav ya rêxistin û kesayetiyên çalakên mafên mirovan hat 
lidarxistin. 

"KHRP" rêxistinekî ne hikûmetî û serbixwe ye ku di sala 1992'an hatiye avakirin 
û buroya sereke ya wê saziyê li bajarê Londonê ye. Çalakiyên wê rêxistinê li ser 
bingeha karkirin bo pêşvebirin û parastina mafên hemû takên akincî yên herêmên 
Kurdistanê yê bê li ber sovgirtina cudahiyên, olî, ziman, regez û rav û nerînên 
siyasî û fikrên cuda. 

Nahîd Husênî wek rojnamevan û çalaka mafê mirovan li Kurdistana îranê di wê 
konferansê de beşdarî kir û bi pêşkêşkirina gotarekê bal kişand ser binpêkirina 
mafê mirovan ku di çarçoveya yasaya giştî de û bi navê ol di welatê îranê de tê 
meşandin û hewiha amaje da jiyana pir dijwar û asteng û pirsgirêkên li hemberî 
takên Kurd di Kurdistana îranê de ku di hemû warên siyasî, civakî û kultûrî de 
dimeşînin. Hêjayî gotinê ye ku roja 9ê Çiriya Pêşîn a 2009'an, Nahîd Husênî û 
heyeta Kurdistana Başûr serdana şaredariya bajarê Diyarbekir kirin û ji aliyê 
Osman Baydemir, serokê şaredariya Amedê bi germî hatin pêşwazîkirin. 



Nivîsîn: Peter R. Baehr 
Wergeran: Mecîd Heqî 


Rola Mafê Mirovan Di Siyaseta 
Dereve De 


H 


evkarî /i siyaseta mafên mirovan 

Welatên wek Norwêj, Danîmark û Kanada 
Holanda di behsa mafê mirovan de bi welatên 


i 


nimûneyî tên naskirin, ku giringiyek mezin didin mafê 
mirovan di siyaseta xwe ya derve de. Wezareta Derve 
ya wan welatan diviya hertim di peywendiyên xwe 
yên navnetewî digel welatên din de, pirsa mafê 
mirovan berçav bigire. Pêgeya Wezareta Derve li 
welatên curbicur tê guherîn. Ew cîhê ku Wezareta 
Derve bêhêz be, belkî ew wezarete di qonaxên herî 
dawî de beşdarî li diyalogên navbera dewletan, bo 
nimûne firotina çek û çolan an peywendiyên din ên 
stratejîk bike. Bo wezareteke wilo belkî gellek zehmet 
be bikaribe derbarê pirsên peymana mafê mirovan 
biaxive. 

Aştî û tenahî 

Mafê mirovan heta li wan dewletên ku giraniyê 
didin wê pirsê, hergav rola herî giring an rola 
giringtirîn mijaran nalîze. Ger dewleta ku mafê 
mirovan binpê dike, dewletek bihêz be, baskirin û 
rexnekirina rewşa mafê mirovan karekî gelek asteng 
e. Rexnekirina welatên mezin ên wek Dewletên 
Yekgirtî yên Amrîka, Yekîtiya Sovyeta berê û Çînê 
dikaribe bibe hegera tengejeyên gelek mezin ên 
navnetewî. Wezîrê Derve yê Almanyaya Rojava, Max 
Van Der Stoel, ku niha (1994) serokê peymana 
hevkarî û geşepêdana Ewrûpa ye (CSCE) û girêdayiya 
wî bi mafê mirovan nayê gumankirin, carekê nivîsand: 

"Hin ... rewş hene ku bi hizra min siyaseta mafê 
mirovan nabe bibin hilbijardeya herî giring. Bo mînak 
pirsa han ger li dema goftugo û diyalogê li ser 
kontrolkirina çek û çolan e, dikaribe peymanên gelek 
giring bixe xeterê. Ez ne bawer im ewa karek baş be. 
Diviya berjewendiya aştî û tenahiyê berî her tiştekê 
be." 

Renge navbera pirsa mafên mirovan û 
berjewendiyên din ên siyaseta derve di dema 
nirxandinê de pirsgirêkên din saz be. Turkiye di wî 
warî de nimûneyekî berçav e. Herçend mafên mirovan 
bi awayekî berfireh li wî welatî hatiye binpêkirin û 
rapora wan binpêkirina ji aliyê rêxistinên mafê 
mirovan ve hatine weşandin, dewletên Ewropî gelek 
hez nekirine Turkiyê bixin ber rexnê û zextê bînin ser 
welat ji bo guhertinên di warê mafê mirovan de. Li 
encama şikayetnameyên dewletên Norwêj, Swêd, 
Danîmark, Fransa û Holanda ji Tirkiyê li gor Peymana 
Mafê Mirovan a Ewropa li sala 1982 bû hegerê 
lihevhatin ligel dewleta Tirkiyê di sala 1985an de. Li 
gor wê lihevhatinê Tirkiye peyman da ku di sala 
1986an de sê (3) rapora li ser bikaranîna îşkencê bi 
Komisyona Mafê Mirovan ya Ewropa pêşkêş bike. Ew 
raporn tu caran bo raya giştî nehatine weşandin û 
îşkence jî li Tirkiyê tu car xelas nebûne. Dewletên 
Ewropa xwe li şikayetkirin ji dewletek din diparêzin. 
Mekanîzmên CSCEyê li dijî Tirkiyê nehatine bikaranîn. 
Welatên bihêz ên din yên rojava wek Yekîtiya 
Dewletên Amrîka, Birîtanya û Almanya li ser wê 
mijarê bêdeng in. Wek xuya ye hevpeymaniya NATO 
ya Tirkiyê bo welatên rojava li pirsên mafê mirov 
giringtir e. 

CIVAK Û JÎN 


îran Celadê Zarokan 



Ji Çiriya Pêşîn a 2008’an heya Ilona 2009’an, biryara 
îdamkirina 339 kesan li îranê birêve çûye ku li gor sala 
borî, 53 kes zêde kiriye. 


Hemîd Muxtarî 

îsal di demekê de 
Roja^ Cîhanî a Xebat li 
Dijî îdamê di seranserê 
cîhanê de hat bibîranîn 
ku bi hezaran kes li 
îran û çend welatên 

din bi cezayê îdamî hatine mehkûmkirin 
û li benda birêveçûna biryara mirina xwe 
ne. Rejîma îranê tenê rojekê piştî 10 
Çiriya Pêşîn, anku Roja Cîhanî a Xebat li 
Dijî îdamê, û 3 rojan beriya Roja Cîhanî a 
Zarokan li îranê anku 8'ê Çiriya Pêşîn a 
îsal, Bêhnûd Şucayî, darvekir. Kiryarek ku 
tenê rûreşî bo îranê bi cih hêla û bû 
sebebê bêzariya zêdetir a raya giştî ya 
cîhanê ji wê rejîmê. Bêhnûd Şucayî di 28 
Gelawêja sala 1384'an a Rojî di 
pevçûnekê de li parka Venek a Tehranê 
di temenê 17 saliyê de, nûciwanekî bi 
derba kêran kuştibû. Navbirî piştre hat 
girtin û ji aliyê dadgehê ve bi cezayê 
îdamê mehkûm bû. Herçend ku çendîn 
welat, komele û rêxistinên mafê mirovan 
hem li navxwe û hem li derveyî welat û 
heta Yekîtiya Ewrûpayê jî bi rêvebirina 
kampayna îmzayan û derkirina 
daxuyaniyan daxwaz ji îranê kirin ku 
Bêhnûd Şucayî, îdam neke, lê rejîma 
îranê bê guhdan bi raya giştî a cîhanê û 
zext û givaşên navnetewî, roja ll'ê 
Cotmeha 2009'an, navbirî darvekir. 

îrorojê di asta cîhanê de, seba ew hewl 
û cehdên saziyên parastina mafê 
mirovan, nemaze Rêxistina Lêborîna 
Navnetewî bona rêzgirtina zêdetir ji mafê 
mirovan, hejmara ew welatên ku biryara 
îdamê bi fermî betal kirine û 
hilweşandine, gihîştiye 94 welatan. Bi 
taybetî li kêleka me anku li welatên 
Turkiye, Ozbekistan û Tacîkistanê. 

îran di pileya duyem a îdamkirinê di 
ucîhanê de ye. 

Hêjayî gotinê ye ku di nava wan 58 
welatên ku hêj biryara îdamê betal 
nekirine û birêve dibin, ji sedî 93 di 
welatên îran, Çîn, Erebistan, Pakistan û 
Amerîkayê de ne. Di nava van welatan 
de jî, îran xwediyê pileya duyem a 
îdamkirinê ye û Çîn di pileya yekem de 

ye- 

Herçend ku rejîma Iranê di sala 
1994'an de Carnameya Mafê Zarokan 
îmza kir û li gor madeya 37 a 
Peymannameya Mafê Zarokan ku dibêje: 
"Nabe tu zarokek were îşkencekirin yan 
rastî riftar û kiryarên nemirovane bê, 
herwiha nabe biryara darvekirinê yan 
hepsa heta hetayî bê hebûna azadiyê, bo 
zarokên jêr temen 18 saliyê ku sûçê 
encam didin, were derkirin, dîsan em 


dibînin ku rejîma Iranê her ji sala 
1994'an heya niha ku nêzîkê 15 salan e, 
derdora ^ 100 zarokên jêr temenê 18 
saliyê li îranê îdam kiriye û bo pitir ji 200 
zarokên din biryara îdamê der kiriye Her 
di vê derbarê de, Saziya Efûya Navnetewî 
vê dawiyê daxuyaniyek belav kir û rejîma 
îranê wek celadê zarokan da nasandin. 

Herwiha navendên mafê mirovan li 
îranê wek Saziya Parastina Mafê Mirovan 
li Kurdistanê, Çalakên Îranî ên Parêzerê 
Mafê Mirovan li Ewrûpa û Amerîkaya 
Bakûr, Komîteya Parêzerê Girtiyên Siyasî 
û Komîteya Nûçegihanên Mafê Mirovan û 
wd..., bi hinceta 10'ê Çiriya Pêşîn a 
2009'an, Roja Cîhanî a Xebat li Dijî 
îdamê, raporên xwe derheq rewşa 
darvekirinê bi awayê jêrîn bo raya giştî 
eşkere kirin: 

Ji Çiriya Pêşîn a 2008'an heya îlona 
2009'an, biryara îdamkirina 339 kesan li 
îranê birêve çûye ku li gor sala borî, 53 
kes zêde kiriye. Di nava wan 339 kesan 
de, 3 kes bi hovanetirîn awayî anku 
kevirbarankirinê hatine kuştin. 32 kes ji 
wan îdambûyan, girtiyên siyasî û ramanê 
bûn. 10 kes jin bûn. Di nava 120 kes ji 
îdambûyan de ku temenê wan di wê 
raporê de hatiye, 6 kes li jêr temenê 20 
saliyê de bûn. Herwiha her di wê midehê 
de ku ev rapor hatiye amadekirin, biryara 
îdamkirinê ji bo 303 kesên din jî hatiye 
derkirin ku 20 kes ji wan girtiyên siyasî û 
ramanê ne. 12 kes ji wan bi cezayê 
kevirbarankirinê hatine mehkûmkirin û 
30 kes jî jin in. Temenê 16 kes ji wan jî 
di bin 18 saliyê de ye. 

Darvekirina mirovan diyardeyek e ku di 
îranê de roj bo roj xurt û berfirehtir dibe. 
Fenomenek ku rejîma îramê her di 


detspêka bidestvegirtina desthilatê di 
sala 1979'an de, wek metodek bo 
jinavbirina neyarên xwe ên siyasî û hizrî 
û çavtirsandina xelkê bi giştî bikar aniye 
û tîne. Her di vê derbarê de em dikarin 
îşare bi îdamkirina çend hezar kes ji 
xelkê sivîl û bêtawan yê îranê di sala 
1367'an a Rojî (1988) de bikin. Xelkek ku 
tenê bi tawana vê yekê ku cudahizr bûn, 
hatin îdamkirin. Niha jî bi sedan kes ji 
cudbîrên Îranî di girtîgehên rejîma 
Komara Îslamî de li benda îdamê ne. 
Rejîma Komara Îslamî a îranê dixwaze bi 
birêvebirina metoda îdamê cewek pirr ji 
tirs û xofê di civaka îranê de pêk bîne û 
çanda tundûtûjiyê di welatê me de xurtir 
û cihgir bike. 

Bi baweriya hiqûqzanan, rejîma îranê li 
cihê vê yekê ku li pey sedemên 
encamdana tawan û nerazîbûnên xelkê 
bigere û wan pirsgirêkan çareser bike, lê 
rejîma desthilatdar a îranê bawer e ku 
dikare bi darvekirina xelkê pêşî ji 
encamdana tawanan û nerazîbûnên xelkê 
bigire. Lê pêvajoya bûyeran berevajî vê 
ramanê nîşan didin. Rejîma îranê bi 
dirêjahiya 30 sal ji temenê xwe, bi pêlên 
berfireh ên îdamkirin û kuştina hezaran 
kes ji xelkê îranê ne kariye pêşiya 
encamdana tawanan bigire û ne 
cudahizran ji holê rake. Lewra bo 
berlêgirtin ji îdamê, divê em li dijî hizara 
îdamê şer bikin ku gellek ji xebat li dijî 
îdamê giringtir e. Bi hêviya wê rojê ku ne 
tenê li îranê belku li seranserê cîhanê 
îdamkirin û kuştina xelkê bi dawî were û 
cîhanek pirr li aştî û azadî û aramî pêk 
were. 










Hejmar 121, 22’ê Çiriya Pêşîn a 2009 


CIVAK U JIN 


Agirî 


Girtiyekî Kurd Di Bin îşkencê De Hat 
Kuştin 


Li Bajarê Kamyaranê Bi Sedema Teqîna 
Mayînê, Nûciwanekî Lingekî Xwe Ji Dest Da 









^ Girtiyekî Kurd bi navê 
Emîr Ebdulahpûr bi 
sedema îşkencekirina pir 
zêde ji aliyê berpirsên 
girtîxaneya bajarê 
Urmiyê û herwiha 
berlêgirtin li çareseriya 
bijîşkî û dermanî, jiyana 
xwe ji dest da. 

Civata Jinên Azermêhr 
a Kurdistanê ji zarê 
çalakên mafên mirovan 
ragihand, Emîr 


Ebdulahpûr di girtîxaneya bajarê Urmiyê de bû û ji aliyê 
berpirsên girtîgehê ve û bi destê kesek bi navê Ekber Pîşverî 
ve hatibû îşkencekirin. 


35 Donim Li Bax û Bostanên Bajarê 
Gîlanxerb Hat Şewitandin 

) Fermandarê 

bajarê GîlanxerbêB 

ragihand, 35 1 

donim li bax û jj^F jR 

bostanên gundê»^^^^^ 

Çilê, ser bi vîR 
bajarê hatine % 

şewitandin. 

Li gor rapora I 
Nûçegihaniya 
"IRNA"ê, Cebar ■ 

Feramerzî 

herwiha da zanîn, I 

li wî 35 donimê, 20 domin daristan û 15 dominê din jî bostan bû. 
Navhatî zirar û xesarên wê bûyerê bi rêjeya 416 milyon qiran 
hesiband. Herwiha heta niha sedema wê şewitandinê xuyajiebûye. 

Hêjayî gotinê ye ku, hêzên rejîma Komara Îslamî a îranê, di 
heyamê îsal û çend salên borî de, bi enqest agir berdidin daristan, 
bostan û çîrîngehên deverên Kurdistanê. 


Werzişvanekî Kurd Karî Pileya Yekem A 
Karatê Di Astê Asya De Bi Dest Bixe 

Roja 2ê Çiriya 
Pêşîn a 2009'an, 
werzişvanekî Kurd 
bi navê Mewlûd 
Bayîzîdî, xelkê 
bajarê Nexede, di 
kêbirkêya karatê 
ya "Sebaka 

kiyukuşîn" di 
welatê Çînê de, 
karî pileya yekem 
di astê Kîşwera 
Asya de bi dest| 
bîne. 

Nûçegihaniya Kurdistanê di vê derbarê de ragihand, roja lOê 
Çiriya Pêşîn Mewlûd Bayîzîdî li dema vegeryanê, ji aliyê xelkê 
bajarê Nexede ve bi germî pêşwazî lê hatiye kirin. 


Karatakarê Kurd, Mewlûd Bayîzîdî 


Roja 9ê Çiriya Pêşîn a 
2009'an, nûciwanek bi 
navê Murteza temen 16 
salî, xelkê gundê Şayenî 
ser bi bajarê Kamyaranê, 
bi sedema teqîna 
mayînekî çandî ji aliyê 
rejîma Komara Îslamî a 
îranê ve, lingekî xwe ji 
dest da. 

Nûçegihaniya Kurdistanê di vê derbarê de da zanîn, Murteza bo 
yek ji nexweşxaneyên bajarê Kirmaşanê hatiye şandin û niha di bin 
çavedêriya bijîşkî de ye. 

Hêjayî gotinê ye ku, gundê Şayenî ii cihekî hilkeftî ye ku ne ser 
sînor e û ne deverekî stratejîk û girîng a leşkerî ye. Lê dîsan jî ger 
gundek li her cih û şûnekê be, nabe bê mayînrêjkirin û herwiha ger 
deverek mayîn têde hebe, divê dewlet wê deverê ji mayînê paqij 
bike. 


Jinek Kurd Seba Hejariyê Xwe 
. Kiişt 

> Civata Jinên Azermêhr a 
Kurdistanê ragihand ku jina 
ciwan a 24 salî bi navê Seher 
Bayîzîdî, akinciyê bajarê 
Mehabad, roja duşem, 12ê 
Çiriya Pêşîn a 2009'an, agir 
berda laşê xwe û bi vê egerê 
jiyana xwe ji dest da. 

Ev keça ciwan herçend ku 
karîbû qebûliya zanîngehê bi 
dest bixe lê seba xizanî û û 
nerazîbûna malbata xwe ji 

domandina xwendinê bêpar mabû, Lewra xwe şewitandin û dawî bi 
jiyana xwe anî. 


Xelkê Bajarê îlam ê Digel Kêmiya 
Hewcehiyên Bijîşkî Rûbirû Ne 


Nûnerekî^ 

Parêzgeha îlamê di 
Meclîsa rejîma 
Komara Îslamî a 
îranê de ragihand: 
Xelkê parêzgeha 
îlam bi sedema 
kêmiya 
hewcedariyên 
dermanî û bijîşkî, bi 


mecbûrî serdana parêzgehên derdorê dikin. 

Li gor rapora Nûçegihaniya "MEHR", wî nûnerî gotiye: Xelkê 
parêzgeha îlamê ku nêzîkî 600 hezar kes an e, di warê îmkanatên 
tendurustî û dermanî de digel pirsgirêkên zêde berbirû ne û bi 
sedema kêmiya hewcehiyan mecbûr in serdana parêzgehên cîran 
bikin. Bi gotina wî nûnerê, bajarên Dêhloran, Derê Şehr û Abdanan, 
jî i warê hêza mirovî û kadrên bijîşkî û şareza, digel pirsgirêkên zêde 
rûbirû ne. 

Parêzgeha îlam yek ji bêbeştirîn parêzgehên kurdakincî di îranê de 
ye ku di encama 8 sal şerê navbera îraq û îranê û siyaseta 
regezperestane ya rejîma Komara Îslamî a îranê de, digel pirsgirêkên 
civakî yên cur bi cur wek: Bêkarî, xwekuştina jinan û nebûna 
hewcehiyên jiyanê rûbirû ne. 

Tiştê ku em ê di şer de bi kar bînin, 
divê em di aştiyê de amade bikin." 

Syrus 

er, bi awayekî kurt an jî di 
wateyeke ferhengî de wekî ceng û 
pevçûnên ku ji aliyê dûgel û çînên 
civakî de têne lidarxistin, tê 

ravekirin û watedarkirin. Bi awayekî din yên 
ku dixwazin mexseda xwe ya aborî û ramyarî 
bidest bixin, şerên herêmî derdixin an jî ceng 
û pevçûnên navneteweyî li dar dixin. 

Şer car caran wekî têkoşîn û çalakiyên 
çekdarî jî tê binavkirin. Belê wate û raveya 
şer çi dibe bila bibe, bi hezaran sal e ku ew, ji 
aliyê kesên mirovhez û aştîxwaz ve wekî 
dijminê jiyana mirovahiyê yê qedîm û kevnar 
tê dîtin û nasandin. Bi kurtayî şer; êş, azar û 
rûxandin bi xwe ye. 

Şer, ji do heta îro (di her dem û domanên 
dîrokî de) her gav ji hêla mêr û mêraniyê ve 
hatiye/tê lidarxistin. Meriv dikare bibêje, şer 
mêranî (ne mêr)bi xwe ye. 

Aştî jî ji roja ku şer û kuştinê dest pê kiriye 
û heta îro bûye hêvî, daxwaz û azweriya jinê. 

Bi kurtayî mirov dikare bibêje, şer, 
berhema mêr û aştî jî behreya jinê ye. Herdu 
alî jî bi vê afirînendetiya xwe şanaz û serbilind 
in. 

Di serdemên kevnar û dîrokî de, bi hincet 
û mebesta ku ked, xwîn û xwêdana mirovan 
bê mêtin, xaka wan bê paymalkirin, welatê 
wan bê talankirin û bi mexseda ku xerac, bêş 
û xûgî li wan bê birrîn, hergav şer û pevçûnên 
bênavber hatine lidarxistin. Di navbera êl, 
eşîr û civatan de ceng û pevçûnên tund û 
dijwar hatine domandin. Hewce nîn e ku 
mirov zêde dûr biçe; lewre dîroka dema nêzîk 
jî vê yekê diselimîne. Herwiha texrîbat û 
rûxandinên ku di şerê parvekirina cîhanê yê 
yekemîn û dûyemîn de pêk hatine û bûyer û 
lêqewmînên ku jiyana mirovahiyê serobin 
kirine, îro li ber çavan radixe. Wekî tê zanîn, 
di serê sedsala bîstemîn ango di sala 1914'an 
de, Şerê Levpariya Cîhanê Yê Yekemîn dest 
pê kiribû. Şerê ku li ser hev çar salan 
bênavber dom kiribû, di sala 1919'an de bi 
dawî bû. Di vî şerê rûxîner û wêranker de, 
gelek azîneyên şerê derûnî(psîkolojîk) bi 
berfirehî hatibûn bikaranîn û xebitandin. Di vî 
şerê kirêt û malwêran de zêdeyî deh milyon 
mirov jiyana xwe ji dest dabûn û dîsa bi 
milyonan mirovên dinê, kûd uzrdar, sêwî û 
jinebî mabûn; mexdûr û stembar bûbûn. Dîsa 
di Şerê Levpariya Cîhanê Yê Duyemîn, ê ku 
l'ê Rezbera 1939'an de, destpê kiribû de jî 
50 mîlyonî zêdetir mirov jiyana xwe ji dest 
dabû û çend qatê wan jî kûd, seqet, kesîb, 
jar, hejar, perîşan û bêmal mabûn. 

Taybetmendiyên herî balkêş û berbiçav ên 
şer û pevçûnên ku beriya niha bi hezaran sal 
dest pêkirine, bi hemû stemkariya xwe îro jî 
didomin. Ji wan taybetiyan yek jê ew e ku di 
her heyn û demên dîrokî de gelên cîhanê li 


hember hev û din hatine rawestandin, kuştin 
û qirkirin. Jixwe hemû şer û pozberiyên 
navbera gelan hergav bi destê hêzên serdest 
û zoran pêk pêk tên û hatine. Di şerên kirêt 
ên levpar de, ne pêkan e ku sûd, fêde û 
berjewendiyên gelan hebin. Çimkî ji do heta 
îro çi şer û pevçûnên ku pêk hatine - şer û 
têkoşînên neteweyî ne tê de- hemû bi 
mebesta parvekirina dinê û talankirina 
dewlemediyên sererd û binerd ên welatan 
hatine lidarxistin. Çek û amrazên şer ên 
erjeng, kujende û wêranker, tevde di xizmet û 
suxreya perjewendiyên hêzên zoran û serdest 
de têne bikaranîn û xebitandin. Her çeka ku tê 
dahênandin bi hemû kujdariya xwe li ser gel 
û neteweyên bindest û zêç û zarokên wan ên 
bêrî û mezlûm têne ceribandin. Bo nimûne; 
di 16'yê adara 1988'an de li Helebçeyê 
bombeya gazîn bi ser zêç û zarokên kurdan 
de hate barandin. Di maweya çend saetan de 
pirên wan jin û zarok zêdeyî 5 hezar mirovên 
bêrî jiyana xwe ji dest dane. Ligel ku ne 
alîgirên şer in jî, bi giranî yên ku di şer de 
hatine kuştin û qirkirin, bi gelemperî jin, zarok 
û mirovên pîr û kal bûn. Ji bo wê, mirov 
dikare bibêje şer dijminê mirov û mirovahiyê 
ye. Heta îro di tu şeran de jî mirovên sûcdar 
nehatine kuştin û darizandin. Tê zanîn ku 
cirma şerên kirêt û levpar, hergav kesên 
bêsûc û bêguneh didin. 

Ji destpêka dîroka nivîskî û vir de, bi deh 
hezaran şerên kirêt pêk hatine. Li gorî 
diroknasên dinê, di hundirê 5500 hezar salî de 
tenê 300 sal bê şer derbas bûye. Di Şerê 
Levpar Ê Yekemîn û Duyemîn Ên Cîhanê de 
nêzikî 70 milyon mirov hatine kuştin. Di Şerê 
Cîhanê Yê Yekemîn de jî 350 hezar mirov 
hatin qetilkirin. Li gora legerîn û bidestxistinên 
UNICEF'ê vêga li 79 welatên dinê, şer didome. 
Di hemû şerên ku heta îro pêk hatine de, bi 
qasî nîvê serjimara mirovahiyê mirov hatine 
kuştin û windakirin. Ji sedî heştê yê wan 
kesan sivîl in. Li tevê dinê, ji dest mayînan, 
mehê 800 hezar mirov jiyana xwe ji dest 
didin. Li 64 welatên dinê 110 milyon mayîn 
hene. Buhayê sermalê her mayînekê 3 
Dolarên Amerîkî ne. Ji bo paqijkirina mayînekê 
hewcedarî bi 1000 dalorî heye. Li ser rûyê 
dinê, di deqeyekê de bi qasî 1,7 milyon dolarî 
pere ji riya şer û alavên şer de têne xerckirin. 
Ev jî di salekê de 900 milyar dolar pereyên 
Amerîkî dike. 

Serdest û desthilatdarên şerûd ên dinê li 
aliyekî, mixabin îro nîvê zanyarên dinê di qada 
çekdarbûnê de dixebitin. Herwiha gelek ji wan 
wekî alavekî şer di suxreya şer û pevçûnên 
tund û bêoxir de têne xebitandin. Dîsa jî ji 
inta hemû neyinî û kirêtiyên demê re, divê 
dengê aştî, azadî û biratiya gelan bilintir bibe. 
Çimkî hewcedariya mirovahiyê îro ro ne bi 
şer; bi aştiyê heye. Û aştî tu carî ne bi destê 
mêr, teqez dê bi hestên jinê tê afirandin. 



Kaniya He/bestan 


Dêl û Şêr 


Bêrî Bîhar 



Dê ya me yek e, 

Bavê me yek e, 

Pêşî zûrzûra dîkan tariya berdestî 


sibê diqetîne, 

Dû re pihînek li balîvê min dikeve û 
xewnên min diterqîne 
Asanlya wî çênabe xira bibe. 

Ew mafdarê heya û heya bixwaze razê 
ye - 

Heman kar û barê me heya şiyar bûna 
wî divêt bidawî bi be 
Ew katjimarê me ye, 

Dema wî ya taştê ya me ya nîvro ye. 

Em kar dikin heya tariya êvarê, 

Dema ew li nava gund vala digere, 

Bi yek awayekî em hatine dine, 

Weke xwişk û bira, 

Ji dêbûne û wurde veqetiyaye rewşa 
me, 

Ez dêleke beredayî û suxrekarî wî me, 
Ew Şêrekî bikêrhatî û xwediyê min e. 

Tenêbûna betilî 

Roj, betlandina iro jî, 

Da ser milên xwe û çû ava. 

Weke assolîsta di dawiya jiyana xwe 
ya hûnerê de 

Hêdî hêdî , bi nazikî derencên dikê 
dadikeve. 

Ji me re taveheyva vala û biyanî ma. 

U li dû wê tenê çend stêr û heyveke 
zi rav. 

Na na wê tenê bû na janazirav 
nahesibînim, 

Ewa ku di hemêza me de weke dara 
biyê 

herdem şîn dimîne. 

Ew tim heye û bi me re ye. 

Ew tim heye û ne di wê hizrî de ye, 

Kû di nîvê Pasîfîkê de 
Bi dûrbînê li dûriyan dinihêre, 

Lê nizane devikê dûrbînê hildaye an 
na. 

Tenê dengê bayê û pêlên behrê te, 

U dengê çire çira pûsûlayê, 

U radarek heye, 

Di tarîtiyê de li rêya xwe diger e... 

Û tenêtî hêdî hêdî di xew re diçe. 

Şiroveva Gotinên Pêşiyan 


Çiya Mazî 

Mecazîbûna wan: 

Gotinên pêşiyan bi 
piraniyek gewre bi 
mecazî hatine gotin. Ev 
taybetîyeke giring e ji 
bo wan. Ne hewce ye 
ku ev taybetî pir bê 

şîrovekirin, ji xwe naveroka vê pirtûkê li 
ser mecazîbûna wan ava bûye. Lê belê 
dîsa emê du mînakan bidin. 

"Ar di kûtikê kevn de ye" an "agir di 
qurman deye" 

"Ar" di wateya "hêz" an "zanebûnê" 
de ye. "Kûtik" jî di wateya "kal" an "pîr" 
de ye. Tê wê wateyê ku hêz û zanebûn 
bi mirovên kal re heye. 

"Bi şevê dar û devî bi guh in" 

Gelo bira bi şevê guhên dar û deviyan 
çêdibin? Na. Lê ev gotin mecazî ye. Bi 
şevê him mirov ditirsin û ji xwe re 
guhan ji deviyan re çêdikin û him jî ji 
ber bêdengiya şevê guhdarîkirina şevê 
hê pir hêsan e. 

Pendîbûna wan: 

Carinan bav ji law re dibêje lawo; 
"golikê malê ji gayê malê natirse". Ev tê 
wateya ku mirov, ji lêzimên xwe fedî 
nakin an bi hêsanî mirov dikarin yên 
nêzîkî xwe rexne bikin. Di vê derê de, 
bav li lawê xwe şîretê dike û dibêje, 
"divê tu li yê herî nêzîkî xwe miqate û 
haydar be". 

Mînakek din jî: "Ga dikeve erdê kêr pir 
dibin". Ev tê wateya ku, yê ketî herkes 
qerfê xwe pêdikin. Bav ji lawê xwe re 
dibêje "Divê em nekevin û qels nebin, ku 
em bikevin an em qels bibin, hêza me 
nemîne, wê demê dê gelek mirov êrişî 
me bikin. Û ji vê goninê gelek wateyên 
din jî derdikevin. 

"Bi gur re dikuje, bi xwedî re şînê 
dike" ev tê wateya an rexneya ji bo 
mirovên durû du alî. 

Netewîbûna wan: 

Gotinên pêşiyan netewî ne, li gor, 
rewş, civak, çand û erdnîgariya netewan 
hatine gotin. Lê ev yek ne pir qutebirî ye. 
Carinan gotinên cîranan jî hatine 
bikaranîn. Ji ber koçberiyê, ji ber sînor 
guherandinê, ji ber şer û bindestiyê; 
hinek gotinên pêşiyan bûne navnetewî û 
li gelek netewan bi heman wateyê tê 
bikaranîn. Lê ev dîsa netewîbûna wan 
winda nake. gotinên pêşiyan ne wekî 
biwêjan ku li nava welatekî din neyên 
fêmkirin. Li gelek welatan hinek gotin 
hatine afirandin û pir nêzî hevdû nin. 
Mijara netewîbûna wan ji wateyên wan 
tê fêmkirin. Mirovên netewan an gelê 
welatan, li ser çi pir mijûl dibin an kul û 


êşên wan bi piranî çi bin, gotin jî bi piranî 
li ser wê yekê hatine afirandin. Mirov 
dikare bibêje, netewên di nava bahrê de, 
dê ji bahrê û ajalên bahrê pir bahs bikin 
an wan bikin remz. Mirov û netewên 
çiyayî, dê pir ji çiyan û nebatên çiyayî 
sûdê wergirin û navê wan bi mecazî bikar 
bînin. Gelên ku pir şer dîtibin, dê ji şer an 
ji zilm û zordariyê pir behs bikin. Em 
hinekî din jî li ser netewî û 
navnetewîbûna wan bisekinin: 

Minak Di Kurdî de dibêjin: Bi gulekê 
nabe bihar, 

Di Tirkî de dibêjin: Bir çiçekle yaz 
olmaz (bi çîçekekê nabe bihar), 

Di Îngilîzî de dibêjin: Hechecikek nake 
havîn: (One swalow does not make a 
summer). 

Di vê gotina îngilîzî de baş diyar e ku 
gotinên pêşiyan, rewşa erdnîgarî û rewşa 
hewa û demsalan jî derdixin holê. Ji ber 
ku mirov dikare bibêje, cîhê Îngilîzan, 
havîn lê kêm e û ew, havînê wekî biharê 
dibînin û dijîn. Li cîhê Kurdan jî Hechecik 
havînî nayên, biharî tên. Ji ber ku bihar 
destpêka germê ye û xweş e. Lê li 
Îngilîstanê havîn wekî bihara erdnîgariya 
Kurdan e. 

Gotinên navdarên dinyê jî, di demên 
berê ku li nava welatan bi peyvê belav 
bûne, ew jî li hin welatan bûne gotinên 
pêşiyan. Mirov dikare ji wan gotinana re 
bibêje navneteweyî. Di nava civakan de 
hatine ecibandin û ji ber ku ragihandin 
tunebûye gotinbêjê wan nahatiye gotin 
an hatiye jibîrkirin. Herwiha wekî gotinên 
pêşiyan jî bi cîh bûne. 

Wekî mînak: Nivîskarê navdar Murpy 
gotiye: 

Qenciya ku tu bikî,demek din dê bibe 
peywîra te û tu qencî jî bê ceza namîne. 

Di Kurdî de li hember vê gotinê mînak 
pir in. wekî: 

"qencî bi xerabiyê tê vegerandin" an 
"qencî bi kuştinê tê vegerandin" e 

Dibe ku Kurdan bi xwe jî ev gotin 
afirandibin, lê ev tenê mînakek e. Bi 
dehan mînakên wisa hene. Ev xuya dike 
ku çandên welatan jî gişan ji ber ku 
netewî ne; wateya wan, rewşa jiyana 
civakê, ramana civakê, helwestên 
mirovên wê civakê li himber hev, 
helwestên wê civakê li himber civakên 
din û nêrîna wê civakê li dinyayê jî, 
derdixînin holê. Li alîkî jî felsefeya jiyana 
demekê didin xuyakirin. 

Mînak, dibêje; 

"Mêrê fediyok bi kundekî, jina fediyok 
bi gundekî". 

Ev gotin rûmeta jin û mêr di nava 


Beşa 3 


civaka Kurdî wê dema ev gotin hatiye 
gotin, derdixe holê. Rûmeta jinê ew e ku 
fediyok be û hertim bêdeng û bê 
kesayetî be. Rûmeta mêr jî ku her dem bi 
peyv be, bi erk û ar be. 

"Bê xwedê dibe bê xwedî nabe": 

Ev gotin ne helwestek li hember xwedê 
ye, ev helwesteke li hember bêxwedîtiyê 
ye. Ji bo rewşa civakê an malbatê hatiye 
gotin. Ji ber ku Kurdan pir bêxwedîtî 
dîtine jî ev raste rast li Civaka Kurd tê. Ji 
ber ku azadîya wan tunebûye û 
demokrasî qet tahm nekirine, hilbet wê li 
xwediyekî an li egîtekî ku wan xelas bike 
bigere. Bixwedîbûn ewqas giring e ku 
baweriya olî ketiye xala duyemîn. 

"Bi ilme melê bike bi emelê wî neke" : 

Ev gotin jî helwesteke li himber 
mirovan xwebixwe an ya girseyê li 
himber mela ye. Emelê melê hatiye dîtin 
û pîvan û dibêje ku ilm ne yê wî ye,ew 
kesek e, lê ilm gelemperî ye. 

"Bextê romê tune ye" 

Ev jî helwesta gelekî an civakekê li hemer 
neteweyek din e. Peyveke ku jêderka wê 
pir kevn xuya ye. Dibe ku di dema roma 
de hatibe gotin û hê jî ji bo zordariya 
serdestan di nava Kurdan de tê bikaranîn 
Di zaraveyên Kurdî de jî netewîbûna 
gotinên pêşiyan xuya ye û gotinên di 
zaraveyekê de hatiye bikaranîn, di 
zaraveyên din de jî henin. Herwiha di 
erdnîgariya nêzî hev de jî, di zimanên 
cîranan de jî dibe ku heman gotin hatibin 
bikaranîn. Wekî mînak: 

Soranî:Giya le ser bincî xoy 
derwêtewe. 

Kurmancî: Giha li ser koka xwe şîn tê. 

Dimilkî: Kûtik pê ziwar nîşîn sêyd. 

Kurmancî:Tajî bi zorê naçe 
nêçîrê. 

Vê gotina li jêr jî bûye malê Tirk û 
Kurdan. Ev jî bandora çandê cîranan 
xuya dike: 

Ev gotin, eslê wê dibe ku Tirkî be lê di 
Kurdî de jî bi cîh bûye û êdî tu kes nikare 
derxe, an mirov dikare bibêje, Kurdî ye jî. 
Heta bi awayê "qiz qereçî xatun olmaz" jî 
li hin deveran di nava Kurdan de tê 
bikaranîn. Herwiha mirov dibîne ku gelek 
gotinên Kurdan di Tirkî de bi cîh bûne û 
êdî mirov nikare derxe,hatine ecibandin. 

Dîsa wekî gotina; 

"pêşî êmek dû re dêmek" 

Û wekî: 

"Dims û pekmez farketmez" 

Van gotinana jî du ziman tevlihev kiriye. 

Ji Enstîtuya Kelepûrê Kurdî 6 pirtûkên nû 


E nstîtuya Kelepûrê Kurdî ku 
kar û barê xwe li başûrê 
Kurdistanê dike, 6 pirtûkên 

nû belav kirin ku sê jê bi tîpên erebî, 
du jê bi tîpên latînî ne û yek jî bi 
erebî-latînî ye. 

Ji van pirtûkan ku li ser erkê 
Weşanxaneya Aras hatine çapkirin, 3 jê 
wekî weşanên Enstîtuya Kelepûrê Kurdî 
ya li Silêmaniyê û 3 jî wekî weşanên 
Enstîtuya Kelepûrê Kurdî ya li Duhokê 
hatine çapkirin ku 3 bi kurmanciya jorîn 
in û du bi zaravayê kelhurî ne û yek jî bi 
kurmanciya jêrîn e. 

Yek ji pirtûkên ku hatiye weşandin 
pirtûka Kawa Feqêzade ya bi navê 
'Rêzbendiya meqaman û deranîna 






notayan' e. 

Berhevkar Salih Heydo ye 
û di pirtûkê de zêdetir 
stranên kurdên li Sûriyeyê 
cih digirin. Pirtûka din jî 
pirtûka bi navê 'Zerîne û 
Sîmîne Komeka Tekstên 
Folklorîk Ji Devera 
Kirmaşanê' ye û berhevkarê 
wê jî Abbas Celîlyan e û wekî 
du cîld hatiye çapkirin. 

Pirtûka bi navê 'Ciwanistan / 

Çend Beytêkî Folklorî Nawçey 
Pişder û Merge' jî ji aliyê 

Ziyad Muhemmed Emîn ve hatiye berhevkirin. Her wiha pirtûka bi navê 'Çend Vekolîn 
Li Dor Mem û Zîna Xanî'jî ji aliyê lêkolîner Hecî Cafer ve hatiye tomarkirin. 

HEWLÊR 



Grûpa Kurd Beşdarî World Culture 
Festivalê Dibe 



Li Swêdê li bajarên Vasteras û Eskilstuna 3. Festîvala Çandî ya 
Cîhanî pêk tê û hunermenda kurd Şîlan û Grûp Anatolia bi 
stranên kurdî beşdarî Festîvalê dibin. 

Grûp a Anatolia hejmara muzîkjenên xwe 
kurd, 2 Swêdî û 2 Ereb di grûpê de cîh di 
profesionel muzîka kurdî pêşkêş dikin. 

World Kultur Fesîval di 21/10 heta 25/10 de li 2 bajaran pêk tê. 


ve firehtir kiriye û niha 5 
i digrin û bi awayeke 


Hunermend Şîlan û Grûp Anatolia li gel 2 dansozan di 
22.10.2009 'an de li bajarê Vasteras li Vaxthuset saet 19:50 de 
dest ba programa xwe dike. 

Herweha di 24 êÇiriya Pêşîn a 2009 de li Eskilstuna li Munktell 
Arena li Lokomotifê saet: 18:00 -19:00 derdikevin ser dikê. 

Grûpên ku beşdarî dikin evana ne: 

Ale Möller, Tako Lako, Svjata Vatra, Gabriel Bargabriel, Josefine 
Lindstrand, Eduardo Gatti, Nito Mestre, Tango Libre, Tetra, Danjal, 
Golbang, Tsuumi Sound System, Tummel, Botnia, Barozda, Patrik & 
Anders, Kings of Polka, Bordun, Radio Kairo û Cafê Lillebron 

Netewe 


Xelata Nobelê Ya Edebiyatê Mullerê 
Wergirt 


► Xelata Nobelê 
ya Edebiyatê îsal 
gihîşte nivîskara 
Alman, Herta 
Muller. 

Herta Muler li 
Romanyayê 
hatiye dinê û ew 
di romanên xwe 
de behsa zilma 
rejîma 


Çawûşeskoyî dike. 

Herta Muller di sala 1953'an de li Romanyayê ji malbateka ji 
etnîsîteya Alman hatiye dinê. Di sala 1970'î de ji ber ku wê 
casûstî red kir ji kar hate dûrxistin. Di sala 1987'an de jî koçî 
Almanyayê kir. Piştî du salan jî rejima Çawûşeskoyî ket. 

Pirtûkên wê yên ku li Romanyayê qedexe bûn li Almanyayê di 
sala 1982'an de hatin çap kirin. 

Xelata Nobelê ji ber ku wê "Coxrafyayê bêmulkan daye 
nasandin" hate dayîn 

Herta Muller ê xelata xwe di 10'ê meha ll'an de bigre û ji bilî 
xelatê jî, dê 10 Milyon kronê Swêdê jî bigre. 



Navê Kurdistan Di Nexşeyek Dîrokî 
Berî 250 Salî 

Ev nexşe 
destê y* 

nexşekêşekî ''jii/.if.tv Jkl 

Ingilîzî ku navê') - ‘ • , 

wî Emanuel y* 

Bowen e, di? 
navbera salên , 

1744-1752 
hatiye kişandin. 

Têde navê Kurdistanê jî derbas dibe. E. Bowen sala 
1714 ji dayîk bûye û li Londonê sala 1767 an miriye. 

J. Dost 

Duheftînameya siyasî, civakî, çandî û hunerî 

Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 

Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

iSrllp 

E - Mail: 

1 

agiri2003@hotmail.com 


agiri2003@gmail.com 



Rojnamevan Bi Berfirehî Li îranê 

Zext û 

tundûtûjiyên 
Komara Îslamî a 
îranê li dijî 
medyayên rexnegir 
li îranê bûye sebeb 
ku rojnamevanên 
serbixwe û rexnegir 
tu rêyek ji xeynî 
koçkirin û bicîhêlana 
îranê tune bin. 

Rêxistina Rojnamegerên Sînornenas û Efûya Navneteweyî di du 
daxuyaniyên çapemenî ên cuda de, nerazîbûna xwe li hemberî 
tundûtûjiya li dijî rojnamevanên serbixwe û rexnegir nîşan dan û 
sansora berfireh a li ser medyayan û binpêkirina azadiya 
çapemeniyê mehkûm kirin. Di daxuyaniya çapemenî a wan du 
saziyan hat ragihandin, pêla^niha a revîn û koçkirina nûçegihan, 
wênegir û weblognivîsan li îranê ji ber dijwariyên kar û pîşeyê 
wan di heyamê 30 salên derbasbûyî de bêmînak bûye. 

Vê gavê dehan rojnamevanên serbixwe û rexnegirên hikûmeta 
Komara Îslamî di girtîgehan de ne û bi awayekî sîstematîk tên 
îşkencekirin. Li îranê medya û çapemeniya azad û serbixwe 
tuneye û ragihandin hemû di bin çavdêriya dewletê deye. 

Rêxistina Rojnamegerên Sînornenas dide zanîn: "îran hêj di 
pêşiya wan welatan de ye ku mafê azadane a rojnamegeran 
binpê dike." 

Neteweyên Yekbûyî Li Pêvajoya Berfireh 
Ya Binpêkirina Mafê Mirovan Li îranê 
Nigeran E 

► Komîsera Bilind a 
Rêxistina Neteweyên 
Yekbûyî di warê mafê 
mirovan de, Navi Pillay, 
nigeraniya xwe derbarê 
binpêkirina ^ mafê 
mirovan li îranê da 
xuyakirin. 

Komîsera Bilind ya NY, 
îran ji ber derkirina 
berfireh a biryara 
îdamkirinê li dijî 
hevwelatiyên wî welatî 
rexne kir. Navi Pillay, Komîsera Bilind a 

Navi Pillay, Komîsera Neteweyên Yekbûyî 

Bilind a NY, di daxuyaniyeke çapemeniyê de, derkirina biryara 
îdamê bo çend girtiyên xwepêşandanên piştî hilbijartinên 
Serokkoamriya îsal bi xurtî mehkûm kir. 

^ Wê karbidesta Neteweyên Yekbûyî darvekirina nûciwanan li 
îranê jî şermezar kir û li îranê xwest ku pêvajoya îdamkirina 
nûciwanan bisekinîne. 



Direvin 




Qeleya Dîrokî Ya Zêwye Di Rewşeke 


21mîn Komcivîna KOMKARê 
Bidawî hat 

Li gor 

agahiyên ku 
gihîştine destê 
Agirî, Yekitiya 
Komelên 
Kurdistan- 
KOMKARê di 17- 
18ê Çiriya Pêşîn a 
2009'an dem 
21mîn komcivîna 

EU-KOMKARê, di bin dirûşma "Dest ji çekan bikşînin! Divê pirsa 
Kurd di nav aramî û aşîtiyê da bê gengeşîkirin!", li bajarê 
Wuppertalê li Almanyayê hat lidarxistin. 

KOMKAR; ragihand, ji xeynî nêzikî 100 nûnerên şaxên 
KOMKARê yên seranserê Ewrupayê, her weha ji her çar 
perçeyên Kurdistanê û ji Almanyayê endam û nûnerên partî, 
dezgeh, sazî û rêxistinan beşdarî kocivînê bûn û gotarên xwe 
pêşkêş kirin. 

Di komcivîna KOMKARê de, çendîn biryarên giring hatin dan û 
rêveberiyek nû hat hilbijartin. Desteya Weşana Agirî peyamek ji 
bo 21mîn komcivîna EU-KOMKARê şand. Şandeke PDKÎ bi 
serokatiya Şehryar Neqşbendî di şahiya bidawîhatina kongreyê 
de beşdar bû. 


Agirî - Li 

bakûrê gundê 
Zêwye û di 55 
kîlometriya 
Başûrê Rojhilatê 
bajarê Seqiz li 
Parêzgeha 
Kurdistan, 
cihwareke herî 
dîrokî ya mezin 
û giring bi navê 



Metirsîdar Heye 


Zêwye hilketiye. Li piraniya mozexaneyên cîhanê komeke berçav 
ji perçên cihwarên dîrokî ku taybet bi vê şûnwarê giring a 
Rojhilatê Kurdistanê ye, hatine parastin. 

Piraniya cihwarên dîrokî ên vê keleya Kurdistanê hatine 
talankirin û bi mozexaneyên dinyayê hatine firotin û ji ber 
kulandin û vêxistina ne şarezayane, zirar û xesareke zêde ber 
keleyê ketiye û piraniya beşên wê hatine kavilkirin. 

Heta niha bi awayê pêwîst lêkolînên zanistî derbarê dîroka 
Qeleya Zêwye nehatiye kirin. 

Xelkê herêmê û cihwarnasên serbixwe nigeranê rewşa wê 
cihwara giring a dîrokî ne û di warê parastinê de tu gaveke pêwîst 
bo şûnewarên dîrokî ên Kurdistanê ji aliyê Komara Îslamî a îranê 
nehatiye û nayê avêtin. Ji bo ku Qeleya Zêwye zêdetir têk neçe û 
ji holê nerabe, Keleya Zêwye pêwîstî bi parastin, nûjenkirin û 
tomarkirina fermî a cîhanî heye. Ger gel li benda Komara Îslamî a 
îranê be ku kelê nojen bike û biparêze, Qeleya Zêwye dê bi xeter 
û metirsiyên micidtir rûbirû bibe, divê gel biuxwe lê xwedî 
derkeve. 






































